一九五〇年，出倫敦政治經濟學院，入美國，授徒於芝加哥大學，復有費米等諸學士拜師，然芝加哥計家以其學説激進至甚為由，不以為宗，又撰《自由秩序原理》，一九六〇年出書，欲使世人彼此不相欺。一九六二年，入西德，授徒於弗賴堡大學，撰《法、立法與自由》，一九六八年出弗賴堡，於加州大學洛杉矶分校講學一年，又兼薩爾斯堡大學師八年，悔，遂返弗賴堡。一九七四年，獲瑞典皇家科學院之諾貝爾獎題名，歲末得之。一九七五年，女爵撒切爾為英國相，久聞哈耶克大才，邀之進見，並宗其道。七七年，哈耶克以自由黨人親社會主義，且欲與工黨盟，刊文於泰晤士報，謂其人不可以自由主義相稱。一九八〇年，教宗若望保祿二世慕名而邀之進見。八四年，拜撒切爾引薦，英王伊麗莎白二世封哈耶克名譽勛。一九九一年，獲美國總統布什賜總統自由勛。一九九二年，卒於德國弗賴堡，葬於奧地利維也納城北。